Athanasius Kircherus
Athanasius Kircherus S.I. (die 2 Maii anno 1602 prope Fuldam natus; mortuus Romae die 28 Novembris anno 1680) fuit sacerdos Germanus multis disciplinis eruditissimus. Plurimis libris de omni fere disciplinarum genere divulgatis, inter doctos suae aetatis viros magna auctoritate pollebat. Insigniter scripsit de lingua Aegyptiorum, de aegyptologia, de cultu Sinensium, de geologia, de medicina, de mathematicis disciplinis, velut de musica.